 

# REPUBLIKA HRVATSKA

# DUBROVAČKO NERETVANSKA ŽUPANIJA

# O P Ć I N A J A N J I N A

KLASA: 400-01/25-03/03

URBROJ: 2117/06-02-25-5

Janjina, 12. ožujka 2025.

**DOKUMENTACIJA O NABAVI**

**ZA PROVEDBU POSTUPKA JEDNOSTAVNE NABAVE USLUGE**

Transformacije prostornog plana uređenja Općine Janjina

u okviru projekta

Izrada prostornog plana nove generacije

putem elektroničkog sustava ,,ePlanovi" za Općinu Janjina

Broj ugovora: NPOO.C2.3.R3-17.0 1 .0581

Evidencijski broj nabave: JN-18/2025

SADRŽAJ DOKUMENTACIJE:

1. OPĆI PODATCI

2. PODATCI O PREDMETU NABAVE

3. RAZLOZI ISKLJUČENJA GOSPODARSKIH SUBJEKATA

4. ODREDBE O SPOSOBNOSTI GOSPODARSKIH SUBJEKATA

5. ODREDBE O PONUDI

6. OSTALE ODREDBE

Prilog 1. PONUDBENI LIST

Prilog 2. TROŠKOVNIK

Prilog 3. PRIJEDLOG UGOVORA

Prilog 4. ODLUKA O TRANSFORMACIJI PROSTORNOG PLANA UREĐENJA OPĆINE JANJINA

Temeljem Zakona o javnoj nabavi („Narodne novine“ br. 120/16 i 114/22) (dalje u tekstu: ZJN 2016), a sukladno članku 12. ZJN 2016, Naručitelj nije obvezan provoditi postupke javne nabave propisane Zakonom o javnoj nabavi, obzirom na to da je procijenjena vrijednost nabave za uslugu manja od 26.540,00 eura bez PDV-a.

**1. OPĆI PODATCI**

**1.1. Podatci o naručitelju**

Naziv i sjedište Naručitelja: Općina Janjina, Janjina 111, 20246 Janjina, OIB: 52759181451

Telefon: 020741369, Telefax: 020741005

Adresa elektroničke pošte: janjina@janjina.hr

Internetska adresa: [www.janjina.hr](http://www.janjina.hr)

1.2. Osoba ili služba zadužena za kontakt

Ime i prezime: Ivana Brkić Javorović

Elektronička pošta: nabava.janjina@gmail.com

Komunikacija i svaka druga razmjena informacija između Naručitelja i gospodarskih subjekata može se obavljati isključivo na hrvatskom jeziku i latiničnom pismu putem elektroničke pošte navedene kontakt osobe.

**1.3. Evidencijski broj nabave**

JN-18/2025

**1.4. Popis gospodarskih subjekata s kojima je naručitelj u sukobu interesa ili navod da takvi subjekti ne postoje u trenutku objave dokumentacije o nabavi**

Temeljem članka 80. stavka 2. točke 2. ZJN 2016, objavljujemo da postoje gospodarski subjekti s kojima je naručitelj u sukobu interesa u smislu članka 76. stavka 2. i članka 77. ZJN 2016:

1. ANDIVA j.d.o.o., Vijenac Petrove gore 9, 31000 Osijek, OIB: 31774002546

**1.5.** **Vrsta postupka nabave**

Postupak jednostavne nabave temeljem članka 7. Pravilnika o jednostavnoj nabavi Naručitelja, poziv objavljen na službenoj stranici Naručitelja.

**1.6. Procijenjena vrijednost nabave**

20.000,00 eura bez poreza na dodanu vrijednost.

**1.7**. **Vrsta ugovora o nabavi**

Po provedenom postupku jednostavne nabave sklopit će se ugovor o pružanju usluga.

**2. PODATCI O PREDMETU NABAVE**

**2.1. Opis predmeta nabave**

Predmet nabave je usluga provedbe postupka transformacije važećeg analognog oblika Prostornog plana uređenja Općine Janjina u digitalni oblik, sukladno Zakonu o prostornom uređenju  (NN, br. 153/13., 65/17., 114/18., 39/19., 98/19. i 67/23.), Pravilniku o prostornim planovima (NN, br. 152/23.), Odluke o transformaciji prostornog plana Općine Janjina, uvjetima i zahtjevima ove dokumentacije o nabavi te troškovniku i tehničkim specifikacijama koje su dio dokumentacije o nabavi.

CPV: 71241000

**2.2. Opis i oznaka grupe predmeta nabave, ako je predmet nabave podijeljen na grupe**

Predmet nabave nije podijeljen na grupe jer predstavlja jednu tehnički, tehnološki, oblikovno i funkcionalno odredivu cjelinu te je ponuditelj u obvezi ponuditi predmet nabave u cijelosti odnosno ponuda mora obuhvatiti sve stavke troškovnika.

Gospodarski subjekti dužni su nuditi cjelokupan predmet nabave.

**2.3. Objektivni i nediskriminirajući kriteriji ili pravila koja će se primijeniti kako bi se odredilo koje će grupe predmeta nabave biti dodijeljene pojedinom ponuditelju, ako je ograničen broj grupa koje se mogu dodijeliti jednom ponuditelju, ili je sudjelovanje ograničeno samo na jednu ili nekoliko grupa**

Nije primjenjivo.

**2.4. Količina predmeta nabave**

Naručitelj je u predmetnom postupku nabave, odredio točne količine predmeta nabave.

**2.5. Tehničke specifikacije**

Odabrani ponuditelj obvezan je provesti postupak transformacije važećeg analognog oblika Prostornog plana uređenja Općine Janjina u digitalni oblik, sukladno Zakonu o prostornom uređenju  (NN, br. 153/13., 65/17., 114/18., 39/19., 98/19. i 67/23.), Pravilniku o prostornim planovima (NN, br. 152/23.), Odluke o transformaciji prostornog plana Općine Janjina (uvjetima i zahtjevima ove dokumentacije o nabavi te ovim tehničkim specifikacijama koje su dio dokumentacije o nabavi.

Prema Zakonu o prostornom uređenju, postupak transformacije podrazumijeva proces prelaska iz analognog u digitalni oblik važećih prostornih planova sa svojstvima i sadržajima pridruženih sukladno Pravilniku o prostornim planovima iz članka 56. stavka 3. Zakona o prostornom uređenju.

Prije postupka transformacije potrebno je provesti uređivanje i konverziju grafičkog dijela Prostornog plana uređenja Općine Janjina iz .dwg (*drawing*) u .dxf (drawing exchange format) i .shp (shapefile) format.

Postupak transformacije obuhvaća unos tekstualnog dijela i konvertiranog grafičkog dijela Prostornog plana uređenja Općine Janjina u sam postupak transformacije u elektroničkom sustavu (modulu) „e-Planovi“, na način propisan Pravilnikom o Prostornim planovima. Postupak transformacije odabrani ponuditelj obvezan je provesti u skladu s člankom 113.a Zakona o prostornom uređenju.

Odabrani ponuditelj obvezuje se dostaviti Prijedlog transformiranog prostornog plana uređenja Općine Janjina najkasnije u roku 30 dana od obostranog potpisa Ugovora.

Naručitelj će Prijedlog transformiranog prostornog plana uređenja Općine Janjina objaviti na oglasnoj ploči i mrežnim stranicama Općine Janjina i u informacijskom sustavu uređenja putem elektroničkog sustava „e-Planovi“, u trajanju 15 dana. Objavu Prijedloga transformiranog prostornog plana uređenja Općine Janjina putem elektroničkog sustava „e-Planovi dužan je napraviti odabrani ponuditelj.

Po isteku od 15 dana objave Prijedloga transformiranog prostornog plana uređenja Općine Janjina, općinski načelnik donosi Zaključak o provedenoj objavi Prijedloga transformiranog prostornog plana uređenja Općine Janjina.

Na temelju donesenog Zaključka o provedenoj objavi, odabrani ponuditelj obvezan je izraditi konačni Prijedlog transformiranog prostornog plana Općine Janjina.

Konačni prijedlog transformiranog prostornog plana Općine Janjina, Naručitelj će uputiti Nadležnom zavodu za prostorno uređene Dubrovačko-neretvansko županije kako bi ishodio pozitivno mišljenje na dostavljeni Plan. U slučaju negativnog mišljenja nadležnog zavoda za prostorno uređenje, Općina Janjina će zatražiti mišljenje Ministarstva prostornog uređenja, graditeljstva i državne imovine.

Po ishođenju pozitivnog mišljenja, Općinsko vijeće Naručitelja donosi Odluku o provedenom postupku transformacije prostornog plana uređenja Općine Janjina koja se objavljuje u Službenom glasniku Općine Janjina i u informacijskom sustavu uređenja putem elektroničkog sustava „e-Planovi“.

Tijekom izvršenja usluge odabrani ponuditelj je dužan sudjelovati na sastancima na koje ga pozove Naručitelj. Sastanci između Naručitelja i ponuditelja će se održavati ili u prostorijama Naručitelja ili putem Interneta *(„online“),* ovisno o dogovoru ugovornih strana.

Odabrani ponuditelj obvezan je tijekom cijelog postupka transformacije prostornog plana uređenja Općine Janjina biti na raspolaganju Naručitelju, te postupati po zahtjevima Naručitelja, nadležnog zavoda za prostorno uređenje Dubrovačko-neretvanske županije.

Naručitelj i odabrani ponuditelj obvezni su prvenstveno komunicirati elektroničkom poštom te su obvezni odgovoriti na poslanu elektroničku poštu najkasnije u roku 2 dana od zaprimanja elektroničke pošte.

Odabrani ponuditelj je obvezan tijekom izvršavanja usluge omogućiti Naručitelju uvid i nadzor nad tijekom izvršenja usluge te davati podatke o tijeku izvršenja usluge na zahtjev Naručitelja, ukoliko Naručitelj to zatraži.

Odabrani ponuditelj je obvezan pisano izvijestiti Naručitelja o dinamici izvršenja i eventualno tekućoj problematici vezano za izradu transformacije Prostornog plana.

Odabrani ponuditelj se obvezuje postupiti po svim opravdanim primjedbama Naručitelja ili nadležnog Zavoda za prostorno uređenje Dubrovačko-neretvanske županije, bez prava na dodatnu naknadu.

Točkom 14. Članka 113.a Zakona o prostornom uređenju, propisano je sljedeće:

***Odgovornost za transformaciju imaju nositelj izrade i stručni izrađivač kojima stručnu pomoć pružaju nadležni zavodi za prostorno uređenje županije, odnosno nadležni zavod Grada Zagreba.***

**2.7. Troškovnik**

Troškovnik je sastavni dio dokumentacije o nabavi (Prilog 2). Ponuditelj je dužan ispuniti sve stavke troškovnika.

Ponuditelj je dužan ponuditi tj. upisati jedinične cijene i ukupne cijene (zaokružene na dvije decimale) za sve stavke u troškovniku.

Prilikom popunjavanja troškovnika ponuditelj izračunava ukupnu cijenu stavke kao umnožak količine stavke i jedinične cijene stavke. Jedinične cijene stavke i ukupna cijena stavke upisuju se u eurima, bez poreza na dodanu vrijednost.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovniku za istu stavku obvezan upisati iznos „0,00“.

Ponuditelj ne smije mijenjati izvorni sadržaj troškovnika, a koji se odnosi na tekstualni opis stavke, jedinicu mjere ili količinu stavke u troškovniku.

Ukoliko ponuditelj promijeni tekstualni opis stavke, jedinicu mjere ili količinu stavke takva ponuda će se odbiti.

**2.8. Mjesto izvršenja ugovora**

**Poslovne prostorije odabranog ponuditelja i sjedište Naručitelja.**

**2.9. Rok početka i završetka izvršenja usluge**

Rok početka izvršenja usluge je odmah po obostranom potpisu ugovora, a rok izvršenja usluge je najkasnije do 15.12.2025. godine.

Pojedinačni rokovi:

Odabrani ponuditelj obvezuje se dostaviti Prijedlog transformiranog prostornog plana uređenja Općine Janjina najkasnije u roku 30 dana od obostranog potpisa Ugovora.

Vrijeme potrebno za ishođenje mišljenja, suglasnosti, zaključaka nadležnih tijela, objava uračunava se u rok izvršenja ugovora.

Ispravljanje nedostataka uočenih od strane Naručitelja ili drugog nadležnog tijela koji sudjeluje u postupku transformacije Plana uračunava se u rok izvršenja ugovora. Trošak ispravljanja nedostataka, bez obzira na razlog, tereti odabranog ponuditelja.

Po objavi odluke Općinskog vijeća Naručitelja o provedenom postupku transformacije Prostornog plana uređenja Općine Janjina u Službenom vjesniku Općine Janjina i u informacijskom sustavu uređenja putem elektroničkog sustava „e-Planovi“ ugovorne strane će potpisati zapisnik o primopredaji te će se kao datum izvršenja usluge smatrati datum naveden u zapisniku.

3. RAZLOZI ZA ISKLJUČENJE GOSPODARSKOG SUBJEKTA

U slučaju zajednice gospodarskih subjekata i/ili oslanjanja na sposobnost drugih gospodarskih subjekata i/ili sudjelovanja podugovaratelja postojanje razloga isključenja utvrđuje se pojedinačno za sve članove zajednice, za svakog gospodarskog subjekta na čiju se sposobnost oslanja i za svakog podugovaratelja.

Naručitelj će isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

a) u Republici Hrvatskoj, ako gospodarski subjekt ima poslovni nastan u Republici Hrvatskoj, ili

b) u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja okolnosti iz poglavlja 3. gospodarski subjekt u ponudi dostavlja:

- potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje navedene osnove za isključenje.

Potvrda (dokument) kojim se dokazuje nepostojanje razloga za isključenje može se dostaviti u neovjerenoj preslici i ne smije biti starija od 30 dana računajući od dana objave poziva za dostavu ponuda na internetskim stranicama.

Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

4. ODREDBE O SPOSOBNOSTI PONUDITELJA

4.1. Sposobnost za obavljanje profesionalne djelatnosti:

Gospodarski subjekt mora dokazati upis u sudski, obrtni, strukovni ili drugi odgovarajući registar u državi poslovnog nastana.

U slučaju zajednice gospodarskih subjekata sposobnost za obavljanje profesionalne djelatnosti dokazuje pojedinačno svaki član zajednice.

Ponuditelj u sklopu ponude kao dokaz da ispunjava sposobnost za obavljanje profesionalne djelatnosti dostavlja odgovarajući izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

Izvadak se može dostaviti u neovjerenoj preslici i ne smije biti stariji od 90 dana računajući od dana slanja poziva za dostavu ponude.

4.2. Tehnička i stručna sposobnost i njihove minimalne razine

Gospodarski subjekt mora dokazati da za izvršenje predmeta nabave raspolaže minimalno 1 (jednim) stručnjakom propisanim ovom dokumentacijom, neovisno o tome pripada li isti izravno gospodarskom subjektu ili ne. Propisani uvjet stručne sposobnosti osigurava da gospodarski subjekt ima potrebne ljudske resurse za izvršenje ugovora o nabavi na odgovarajućoj razini kvalitete, a propisni kriteriji predstavljaju minimalnu razinu sposobnosti koja osigurava da će gospodarski subjekt biti sposoban izvršiti ugovor o nabavi.
Za izvršenje ugovora o nabavi ponuditelj mora minimalno raspolagati sa:
**a) Ključni stručnjak 1 – odgovorni voditelj izrade**

Minimalni uvjet:

- Završen preddiplomskim i diplomskim sveučilišnim studijem ili integrirani preddiplomski i diplomski sveučilišni studij arhitektonskog / urbanističkog smjera kojim je stekao najmanje 300 ECTS bodova odnosno VSS arhitektonskog/urbanističkog smjera

- Važeće ovlaštenje za obavljanje stručnih poslova prostornog uređenja – ovlašteni arhitekt urbanist

Sposobnost za obavljanje tehničke i stručne sposobnosti gospodarskog subjekta iz ove toče dokazuje se:

- Izjavom ovlaštene osobe ponuditelja o stručnjaku koji će biti angažiran tijekom izvršenja ugovora (Izjava mora sadržavati ime i prezime predloženog stručnjaka)
- Preslikom dokaza o stečenoj razini obrazovanja (diploma, potvrda, uvjerenje ili drugi odgovarajući dokument)

- Rješenjem o upisu u Imenik ovlaštenih arhitekata-urbanista Hrvatske komore arhitekata u skladu sa Zakonom o komori arhitekata i komorama inženjera u graditeljstvu i prostornom uređenju (NN br. 78/15, 114/18 i 110/19) i Statutom Hrvatske komore arhitekata (NN br. 15/21) predloženog stručnjaka.
Za strane osobe primjenjivat će se odredbe Zakona o poslovima i djelatnostima prostornog uređenja i gradnje (Narodne novine 78/15, 118/18, 110/19).

***Oslanjanje na sposobnost gospodarskih subjekata***

*Gospodarski subjekt može se u postupku nabave radi dokazivanja ispunjavanja kriterija za odabir gospodarskog subjekta, a koji se odnose na tehničku i stručnu sposobnost, osloniti na sposobnost drugih subjekata, bez obzira na pravnu prirodu njihova međusobnog odnosa.*

*Ako se gospodarski subjekt oslanja na sposobnost drugih subjekata, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. Naručitelj će od gospodarskog subjekta zahtijevati da zamijeni subjekta na čiju se sposobnost oslonio radi dokazivanja kriterija za odabir ako utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta. Pod istim uvjetima zajednica gospodarskih subjekata može se osloniti na sposobnost članova zajednice gospodarskih subjekata ili drugih subjekata. U slučaju oslanjanja na sposobnost drugih subjekata Naručitelj će od ekonomski najpovoljnijeg ponuditelja zatražiti dostavu potpisane i ovjerene Izjave o stavljanju resursa na raspolaganje ili Ugovora/sporazuma o poslovnoj/tehničkoj suradnji iz kojega je vidljivo koji se resursi međusobno ustupaju. Izjava o stavljanju resursa na raspolaganje ili Ugovor/sporazum o poslovno/tehničkoj suradnji mora minimalno sadržavati: naziv i sjedište gospodarskog subjekta koji ustupa resurse te naziv i sjedište ponuditelja kojemu ustupa resurse, jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora, potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis i pečat ugovornih strana.*

5. ODREDBE O PONUDI

5.1. Sadržaj i način izrade:

Ponuda mora sadržavati:

1. POPUNJEN, POTPISAN I OVJEREN PONUDBENI LIST (Prilog 1.)

2. POPUNJEN TROŠKOVNIK (Prilog 2.)

3. DOKUMENTE KOJIMA PONUDITELJ DOKAZUJE DA NE POSTOJE RAZLOZI ISKLJUČENJA

4. TRAŽENE DOKAZE SPOSOBNOSTI

Ponude se izrađuju na hrvatskom jeziku i latiničnom pismu.

Pri izradi ponude ponuditelj se mora pridržavati zahtjeva i uvjeta iz dokumentacije za nabavu.

Pri izradi ponude ponuditelj ne smije mijenjati i nadopunjavati tekst dokumentacije za nabavu.

Varijante ponude nisu dopuštene.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Trošak pripreme i podnošenja ponude u cijelosti snosi ponuditelj.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

5.2. Način određivanja cijene ponude

Cijena ponude piše se brojkama u apsolutnom iznosu i izražava se u eurima i obuhvaća sve troškove potrebne za uredno izvršenje usluge.

U cijenu su uračunati svi troškovi potrebni za uredno izvršenje predmetne usluge (primjerice, plaće, trošak materijala, otklanjanje nedostataka uočenih od strane Naručitelja u fazi izrade plana i/ili tijela nadležnog za davanje zaključaka, mišljenja, suglasnosti (ako je primjenjivo), otklanjanje nedostataka uočenih od Naručitelja po predanoj dokumentaciji, svi troškovi suglasnosti, taksi, pristojbi, troškovi dolaska na koordinacije, putni troškovi, smještaja te svi ostali troškovi potrebni za izvršenje predmetne usluge).

Ukoliko odabrani ponuditelj/podugovaratelj nije u sustavu PDV-a, a tijekom izvršenja ugovora uđe u sustav PDV-a, ukupno ugovorena cijena ne može se zbog toga povećati, odnosno Naručitelj ne snosi financijski teret naknadnog ulaska odabranog ponuditelja/podugovaratelja u sustav PDV-a.

5.3. Valuta ponude

Valuta ponude je EURO.

5.4. Kriterij odabira ponude

Kriterij odabira ponude je najniža cijena.

Temeljem članka 294. stavka 1. ZJN 2016, Naručitelj uspoređuje cijene ponuda bez poreza na dodanu vrijednost.

Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

5.5. Jezik i pismo na kojem se izrađuje ponuda ili njezin dio

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Sva ostala dokumentacija koja se prilaže uz ponudu mora biti na hrvatskom jeziku. Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj odnosno tzv. internacionalizme, tuđe riječi i prilagođenice.

5.6. Rok valjanost ponude

Rok valjanosti ponude je 30 dana od isteka roka za dostavu ponuda.

Ponuda obvezuje ponuditelja do isteka roka valjanosti ponude, a na zahtjev Naručitelja ponuditelj može produžiti rok valjanosti svoje ponude.

5.7. Način dostave te datum, vrijeme i mjesto dostave i otvaranja ponuda

Ponuda se dostavlja putem elektroničke pošte na adresu: nabava.janjina@gmail.com zaključno do 19.03.2025. do 11:00 sati.

Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju.

Ponuda dostavljena nakon isteka roka za dostavu ponuda ne upisuje se u Upisnik o zaprimanju ponuda, nego se evidentira kao zakašnjela ponuda te se bez odgode, neotvorena vraća pošiljatelju.

Neće se provoditi javno otvaranje ponuda.

6. OSTALE ODEDBE

6.1. Odredbe koje se odnose na zajednicu gospodarskih subjekata

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa.

Naručitelj ne zahtijeva da zajednica gospodarskih subjekata ima određeni pravni oblik u trenutku dostave ponude, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje ugovora.

Naručitelj neposredno plaća svakom članu zajednice gospodarskih subjekata za onaj dio ugovora koji je on izvršio, ako zajednica gospodarskih subjekata ne odredi drugačije.

U ponudi zajednice gospodarskih subjekata mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice.

Odgovornost Ponuditelja iz zajednice gospodarskih subjekata je solidarna.

*Napomena: Popunjeni ponudbeni list za zajednicu gospodarskih subjekata potpisuju svi članovi zajednice gospodarskih subjekata, u suprotnom oni članovi zajednice koji potpisuju popunjeni ponudbeni list moraju imati ovlaštenje za potpis od ostalih članova zajednice.*

6.2. Podugovaratelji, podugovor i plaćanje

Podugovaratelj je gospodarski subjekt koji za ugovaratelja isporučuje robu, pruža usluge ili izvodi radove koji su neposredno povezani s predmetom nabave.

Gospodarski subjekt koji namjerava dati dio ugovora o nabavi u podugovor obvezan je u ponudi:

- navesti koji dio ugovora namjerava dati u podugovor (predmet ili količina, vrijednost ili postotni udio)

- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa)

Javni naručitelj će neposredno plaćati podugovaratelju za dio ugovora koji je isti izvršio.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Sudjelovanje podugovaratelja ne utječe na odgovornost ugovaratelja na izvršenje ugovora o javnoj nabavi.

6.3. Jamstvo za uredno ispunjenje ugovora

Odabrani ponuditelj se obvezuje ishoditi i predati Naručitelju, najkasnije u roku od deset dana od dana obostranog potpisa ugovora, jamstvo za uredno ispunjenje ugovora u obliku zadužnice ili bjanko zadužnice, koja mora biti potvrđena kod javnog bilježnika i popunjena u skladu s Pravilnikom o obliku i sadržaju zadužnice, odnosno Pravilnikom o obliku i sadržaju bjanko zadužnice, u visini od 10% (slovima: deset posto) ugovorene cijene bez PDV-a.

Umjesto navedenog, odabrani ponuditelj može dati jamstvo u vidu novčanog pologa u traženom iznosu na račun Naručitelja broj HR8524840081859900002, MODEL: HR 68, POZIV NA BROJ 7242-OIB uplatitelja, opis plaćanja – polog jamstva za uredno ispunjenje ugovora, evidencijski broj JN-18/2025.

U slučaju nedostavljanja jamstva za uredno ispunjenje ugovora nakon proteka roka od 10 (deset) dana od dana obostranog potpisa ugovora Naručitelj je ovlašten jednostrano raskinuti ugovor.

Jamstvo za uredno ispunjenje ugovora mora važiti minimalno 30 dana dulje nakon predviđenog roka trajanja Ugovora.

Jamstvo za uredno ispunjenje ugovora naplatit će se u slučaju povrede ugovornih obveza.

Ukoliko dođe do povećanja cijene ugovora, odabrani ponuditelj će dostaviti dopunu jamstva ili novo jamstvo za uredno ispunjenje ugovora koje će iznositi 10% (deset posto) od novougovorene vrijednosti usluge bez PDV-a. Navedeno jamstvo/dopuna jamstva bit će dostavljeno Naručitelju unutar 10 (deset) dana od povećanja ugovorne cijene, odnosno sklapanja dodatka Ugovoru.

Ukoliko dođe do promjene ugovorenog roka za izvršenje usluge, odabrani ponuditelj će dostaviti dopunu jamstva ili novo jamstvo za uredno ispunjenje ugovora s rokom važenja do najmanje 30 dana od novog ugovornog roka za izvršenje usluge, unutar 10 (deset) dana od sklapanja dodatka Ugovoru.

Ukoliko odabrani ponuditelj kao jamstvo za uredno ispunjenje ugovora preda novčani polog, u slučaju produljenja roka izvršenja Ugovora, Naručitelj ima pravo zadržati takav novčani polog do stvarnog izvršenja Ugovora.

U slučaju sklapanja ugovora sa zajednicom gospodarskih subjekata jamstvo za uredno ispunjenje ugovora može dostaviti bilo koji član zajednice, u cijelosti ili parcijalno s članom/vima u ukupno traženom iznosu.

Neiskorišteno jamstvo Naručitelj će vratiti odabranom ponuditelju *najkasnije u roku 30 dana od dana uredno izvršene usluge.*

6.4. Informacije i dodatna pojašnjenja dokumentacije

Za vrijeme roka za dostavu ponuda gospodarski subjekti mogu zahtijevati objašnjenja i izmjene vezane za dokumentaciju, a Naručitelj će odgovor staviti na raspolaganje na isti način na koji je dostavio i poziv za dostavu ponude, objavom na službenoj stranici Naručitelja. Rok za dostavu upita od strane zainteresiranih gospodarskih subjekata je 3 dana prije isteka roka za dostavu ponuda.

6.5. Izmjena dokumentacije o nabavi

Ako Naručitelj za vrijeme roka za dostavu ponuda mijenja dokumentaciju o nabavi osigurat će dostupnost izmjena svim gospodarskim subjektima na isti način na koji je dostavio i poziv za dostavu ponude.

6.6. Pojašnjenje i upotpunjavanje ponuda

Ako su informacije ili dokumentacija koje je trebao dostaviti ponuditelj nepotpuni ili pogrešni ili se takvima čine ili ako nedostaju određeni dokumenti, Naručitelj može u postupku pregleda i ocjene ponuda, poštujući načela jednakog tretmana i transparentnosti, zahtijevati od ponuditelja da dopune, razjasne, upotpune ili dostave nužne informacije ili dokumentaciju u primjerenom roku ne kraćem od tri dana.

Postupanje sukladno stavku 1. ove točke ne smije dovesti do pregovaranja u vezi s kriterijem za odabir ponude ili ponuđenim predmetom nabave.

Ponudbeni list i troškovnik ne smatraju se određenim dokumentima koji nedostaju u smislu ove točke dokumentacije te Naručitelj ne smije zatražiti ponuditelja da iste dostavi tijekom pregleda i ocjene ponuda.

6.7. Računska kontrola ponude

Naručitelj je obvezan provjeriti računsku ispravnost ponude.

Računske pogreške u troškovniku ili Ponudbenom listu ispravljaju se matematičkim operacijama.

Ukoliko Naručitelj prilikom pregleda ponuda utvrdi računsku pogrešku, Naručitelj će ispraviti računsku pogrešku i o tome odmah obavijestiti ponuditelja čija je ponuda ispravljena te će od ponuditelja zatražiti da u roku 2 (dva) dana od dana primitka obavijesti potvrdi prihvaćanje ispravke računske pogreške. Ispravci se u ponudi jasno naznačuju.

Naručitelj je obvezan na osnovi rezultata i pregleda ocjena ponuda odbiti ponudu za koju ponuditelj nije prihvatio ispravak računske pogreške.

6.8. Provjera ponuditelja

Nakon rangiranja ponuda prema kriteriju za odabir ponude, a prije donošenja odluke o odabiru, Naručitelj može od najpovoljnijeg ponuditelja s kojim namjerava sklopiti ugovor o nabavi zatražiti dostavu izvornika ili ovjerenih preslika.

Za potrebe dostavljanja dokumenata daje se primjereni rok od 2 (dva) dana od dana dostave zahtjeva.

Izvornici ili ovjerene preslike dokumenata ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima gospodarski subjekt mora dokazati da i dalje ispunjava uvjete koje je Naručitelj odredio u postupku nabave.

Ako najpovoljniji gospodarski subjekt u ostavljenom roku ne dostavi sve tražene izvornike ili ovjerene preslike dokumenata, i/ili ne dokaže da i dalje ispunjava određene uvjete, Naručitelj će odbiti njegovu ponudu.

6.9. Razlozi za isključenje ponude

Naručitelj će isključiti ponuditelja:

- ukoliko ne dokaže da ne postoje razlozi isključenja propisani točkom 3.1. ove dokumentacije o nabavi.

6.10. Razlozi za odbijanje ponude

Javni naručitelj obvezan je odbiti ponudu za koju, na temelju rezultata pregleda i ocjene ponuda utvrdi da je nepravilna, neprikladna ili neprihvatljiva te na temelju kriterija za odabir ponude odabire ponudu ponuditelja koji je podnio ekonomski najpovoljniju ponudu.

Javni naručitelj može odbiti ponudu čija je cijena iznad procijenjene vrijednosti nabave, kada je cijena ponude jedini kriterij za odabir ponude, osim ako Naručitelj ima ili će imati osigurana dodatna novčana sredstva.

Javni naručitelj u postupku jednostavne nabave obvezan je odbiti ponudu ponuditelja koji je podnio ekonomski najpovoljniju ponudu ako utvrdi da je cijena te ponude jednaka ili veća od pragova za provedbu postupka javne nabave.

Nepravilna ponuda je svaka ponuda koja nije sukladna dokumentaciji o nabavi, ili je primljena izvan roka za dostavu ponuda, ili postoje dokazi o tajnom sporazumu ili korupciji, ili nije rezultat tržišnog natjecanja, ili je naručitelj utvrdio da je izuzetno niska, ili ponuda ponuditelja koji nije prihvatio ispravak računske pogreške.

Neprihvatljiva ponuda je svaka ponuda čija cijena prelazi planirana, odnosno osigurana novčana sredstva naručitelja za nabavu ili ponuda ponuditelja koji ne ispunjava kriterije za kvalitativni odabir gospodarskog subjekta.

Neprikladna ponuda je svaka ponuda koja nije relevantna za ugovor o nabavi jer bez značajnih izmjena ne može zadovoljiti potrebe i zahtjeve naručitelja propisane dokumentacijom o nabavi.

6.11. Razlozi za poništenje postupka

Naručitelj će na osnovi rezultata pregleda i ocjene ponuda donijeti odluku o poništenju postupka:

- ako u roku za dostavu ponuda ne pristigne niti jedna ponuda,

- ako se nakon pregleda i ocjene ponuda utvrdi da niti jedna ponuda ne udovoljava svim traženim uvjetima nabave,

- ako se izmijene ili postanu poznate okolnosti zbog kojih ne bi došlo do pokretanja postupka jednostavne nabave ili zbog kojih bi došlo do provođenja sadržajno znatno drugačijeg postupka nabave da su bile poznate prije pokretanja postupka,

- ako je cijena najpovoljnije ponude veća od procijenjene vrijednosti, osim ako Naručitelj ima ili će imati osigurana dodatna novčana sredstva, pod uvjetom da cijena ponude ne prelazi prag za provedbu postupka javne nabave.

6.12. Donošenje odluke o odabiru ili poništenju

Naručitelj će odluku o odabiru ili poništenju donijeti najkasnije u roku 10 (deset) dana od dana isteka roka za dostavu ponuda, a dostavit će je objavom na službenoj stranici Naručitelja te elektroničkom poštom svim ponuditeljima koji su dostavili ponudu.

Istekom dana objave smatra se da je odluka dostavljena svim ponuditeljima.

Na odluku o odabiru ili poništenju žalba nije dopuštena.

Donošenjem Odluke o odabiru stječu se uvjeti za sklapanje ugovora.

6.13. Rok, način i uvjeti plaćanja

Plaćanje unaprijed je isključeno.

Plaćanje će se izvršiti na sljedeći način:

- 50% ugovorenog iznosa po isporuci Prijedloga transformiranog Prostornog plana uređenja Općine Janjina

**-** 50% ugovorenog iznosa, po donošenju Odluke o provedenom postupku transformacije Prostornog plana uređenja Općine Janjinakoja se objavljuje u Službenom glasniku Općine Janjina i u informacijskom sustavu uređenja putem elektroničkog sustava „e-Planovi“ te potpisano primopredajnom zapisniku o urednom izvršenju usluge.

Naručitelj će platiti svaki pojedini račun najkasnije u roku od 30 dana od dana zaprimanja računa.

Odabrani ponuditelj je obavezan izdati, a Naručitelj zaprimati i obrađivati te izvršiti plaćanje isključivo elektroničkih računa i pratećih isprava izdanih sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18).

Svaki pojedini račun mora sadržavati, osim opisa usluge, i Naziv i broj ugovora - *Transformacije prostornog plana uređenja Općine Janjina, broj ugovora: NPOO.C2.3.R3-17.0 1 .0581 te* evidencijski broj nabave *JN-18/2025.*

Naručitelj se obvezuje platiti pojedini račun najkasnije u roku od 30 dana od zaprimanja računa.

Odabrani ponuditelj je obavezan izdati, a Naručitelj zaprimati i obrađivati te izvršiti plaćanje isključivo elektroničkih računa i pratećih isprava izdanih sukladno europskoj normi u zakonski propisanom, strukturiranom formatu, a sve sukladno Zakonu o elektroničkom izdavanju računa u javnoj nabavi (NN 94/18).

Naručitelj ima pravo prigovora na račun ako utvrdi nepravilnosti te pozvati odabranog ponuditelja da uočene nepravilnosti otkloni i objasni. U tom slučaju rok plaćanja počinje teći od dana kada je Naručitelj zaprimio pisano objašnjenje s otklonjenim uočenim nepravilnostima.

U slučaju da je dio ugovora odabrani ponuditelj dao u podugovor i s obzirom da se ti radovi/robe/usluge neposredno plaćaju podugovaratelju, odabrani ponuditelj mora svojoj situaciji obvezno priložiti račune svojih podugovaratelja koje je prethodno potvrdio.

6.14. Izmjene ugovora

Naručitelj smije izmijeniti ugovor tijekom njegova trajanja bez provođenja novog postupka jednostavne nabave primjenjujući na odgovarajući način odredbe članaka 315. – 320. ZJN 2016.

6.15. Prijedlog ugovora

Prijedlog Ugovora je sastavni dio dokumentacije o nabavi (Prilog 3.).

Nakon provedenog postupka stječu se uvjeti za sklapanje Ugovora.

Dostavom ponude smatrati će se da je gospodarski subjekt upoznat sa svim odredbama iz prijedloga Ugovora, da ih prihvaća u cijelosti i da će postupati u skladu s tim odredbama.

Ponuditelji nisu obvezni dostaviti prijedlog Ugovora u sklopu svoje ponude.

Ugovorne strane su dužne potpisati Ugovor u roku od 10 (deset) dana od dana dostave odluke o odabiru. U slučaju da odabrani ponuditelj ne ispuni navedenu obvezu, Naručitelj će smatrati kako je ponuditelj odbio potpisati Ugovor i da je odustao od svoje ponude te će izvršiti novo rangiranje ponuda prema kriteriju za odabir ne uzimajući u obzir ponudu odabranog ponuditelja te donijeti odluku o odabiru nove najpovoljnije ponude ili ako postoje razlozi poništiti postupak nabave.

Na odgovornost ugovornih strana za ispunjenje obveza iz Ugovora primjenjuju se odgovarajuće odredbe Zakona o obveznim odnosima.

**6.16. Podaci o stvarnim vlasnicima ugovaratelja**

U svrhu dokazivanja ispunjenja uvjeta propisanih UREDBOM (EU) 2021/241 EUROPSKOG PARLAMENTA I VIJEĆA od 12. veljače 2021. o uspostavi Mehanizma za oporavak i otpornost, prije donošenja odluke o odabiru, Naručitelj će od ponuditelja/zajednice ponuditelja koji je podnio najpovoljniju ponudu zatražiti da u primjerenom roku, ne kraćem od 5 dana za ponuditelja/članove zajednice ponuditelja i podugovaratelje (gdje je primjenjivo) dostavi:- izvadak iz sudskog, obrtnog, strukovnog ili drugog odgovarajućeg registra u državi poslovnog nastana (ukoliko naručitelj ima mogućnost dohvata iz odgovarajućeg registra samostalno će izvršiti dohvat) i- izvadak FINE (Financijske agencije) iz Registra stvarnih vlasnika ili jednakovrijedan dokument države sjedišta gospodarskog/gospodarskih subjekta/subjekata iz kojega su razvidni podaci o stvarnim vlasnicima**.** Registar stvarnih vlasnika je središnja elektronička baza podataka koja sadrži podatke o stvarnim vlasnicima pravnih subjekata i trustova, a stvarnim vlasnikom smatra se svaka fizička osoba (ili osobe) koja je konačni vlasnik stranke ili kontrolira stranku ili na drugi način njome upravlja, uključujući onu fizičku osobu (osobe) koja izvršava krajnju učinkovitu kontrolu nad pravnom osobom. U slučaju da ponuditelj/zajednica ponuditelja koji/koja je podnio/podnijela ekonomski najpovoljniju ponudu, na zahtjev naručitelja, ne dostavi tražen-i/e dokument-e ili se utvrdi postojanje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi, ponuda istog će biti odbijena kao nepravilna jer nije sukladna dokumentaciji o nabavi. Vezano za gospodarske subjekte sa sjedištem u RH koji su obrtnici, isti nisu obveznici upisa u Registar stvarnih vlasnika. Međutim, s obzirom da je svrha pribavljanja Izvatka iz registra stvarnih vlasnika utvrditi tko su stvarni vlasnici trgovačkog društva, a da je obrtnik fizička osoba koja obavlja jednu ili više djelatnosti u svoje ime i za svoj račun, u slučaju kada iz ponude nije razvidno tko je vlasnik obrta, Naručitelj će u tom slučaju zatražiti Izvadak iz obrtnog registra.